En mann i 20-årene er i Kongsberg og Eiker tingrett dømt for å ha kjørt i ruspåvirket tilstand. Han ble stoppet av politiet på Vestsida i september i fjor. Blodprøver tatt kort tid etter kjøreturen, viste en konsentrasjon av THC tilsvarende over 0,5 i promille.

Noen dager forut for kjøreturen hadde han røyket hasj.

Påtalemyndigheten foreslo en straff på fengsel i 23 dager, som gjøres betinget med en prøvetid på to år, en bot på 25.000 kroner, i tillegg til at han mister lappen for en periode på 12 måneder.

Retten var enig i påtalemyndighetens forslag til staff.

LES OGSÅ: